Hollingen, 17. desember 2018

Aukra Kommune

Ref.:2012/11-19/L 12

Svein Rune Notøy

Viser til mail av 12.11.2018 fra Svein Rune Notøy vedr. 12 dagers forlenget merknadsfrist til 21.12 2018, og oversender våre merknader nedenfor.

**Reguleringsplan Hollingen industriområde – Melding om planoppstart**

**Merknad fra BPH, gnr/bnr. 15/7**

Vi er i utgangspunktet i mot planarbeidet for Hollingen slik det er skissert i oppstartsmeldingen. Hovedårsaken er at tiltaket vil legge beslag på deler av vår eiendom som vi har tiltenkt framtidig boligformål. Hovedargumentene mot en slik regulering er som følger nedenfor:

Kryssløsningen

Den foreslåtte kryssløsningen legger beslag på et forholdsvis stort areal på vår eiendom, antatt nærmere 6000 m2. Dette arealet har vi tenkt til framtidig boligformål.

Kryssområdet er ikke avsatt til næringsverksemd i kommuneplanen som kommunen skriver i oppstartsmeldinga. Det er i dag avsatt til LNF-område og er slik ikke i samsvar med overordna planverk. Vanligvis skal slike saker konsekvensutredes og ha godkjent planprogram før ev. reguleringsplanoppstart.

Slik det nye krysset er plassert/utformet vil resten av området (mellom eksisterende kryss og forslag til nytt kryss) være uten særlig verdi for oss med tanke på utnyttelse til boligtomt eller industritomt osv.

Vi ber derfor kommunen vurdere en annen kryssløsning, for eksempel utbedring av eksisterende kryss eller legge det lenger inn i industriområdet. Da får også vegen ned til fergekaia en påkjørsel mindre.

Utvide planområdet

Vi ser også i planoppstartsmeldinga at reguleringsarbeidet skal legge til rette for felles innkjørsel også for framtidig boligområde i nord (Torhaugmyra vest). Dette er interessant og vi ser det som positivt at naboen får tilkomst til/fra sitt boligområde. Faktisk har vi også en liten flik på 3 – 4 da, nederst/mot nord, som i kommuneplanen er avsatt til boligformål. Men plasseringen, størrelsen og formen på denne fliken, uviss av hvilken årsak, er slik i dag at den ikke kan nyttes til boligtomter.

I forrige kommunedelplan var for øvrig deler av vår eiendom i dette området avsatt til framtidig fritidsbebyggelse. Av en eller annen fra vår side uviss årsak ble dette i den nye

kommuneplanen tatt bort og erstattet med LNF-område. Fritidsbebyggelse har arealformål bebyggelse og anlegg som boligbebyggelse.

Vi foreslår derfor og kan akseptere, at kommunen dersom de vil opprettholde kryssløsningen som foreslått i oppstartsmeldinga, starter prosessen på nytt der vi får flateregulert et område tilsvarende naboens til boligformål. Dette kan gjøres samtidig som kommunen likevel må gjennom KU og planprogram for kryssløsningen/utvidelse av industriområde som ligger i /delvis i LNF-område. Tracéen for vegen ned til boligfeltene kan da også vurderes på nytt slik at den vil tjene begge boligfeltene på en god og funksjonell måte.

Detaljreguleringen av boligfeltet kan vi forestå selv.

Med hilsen

Bodil Palma Hollingsæter Torbjørn Schønning